recursal/SuperWikiNEXT-32B huggingface dataset:
**முனைய துணைக்கோள் ஏவுகலம் -சி45** (PSLV-C45) இந்திய முனைய துணைக்கோள் ஏவுகல வரிசையில் 47ஆவது ஏவுதல் ஆகும்.இந்த ஏவுதலில் இந்திய இராணுவ பயன்பாட்டுக்கான எமிசாட் மற்றும் 28 வெளிநாட்டு செயற்கைக்கோள்கள் விண்ணில் ஏவப்பட்டன. இந்த ஏவுகலம் ஆந்திர மாநிலம் ஸ்ரீஹரிகோட்டாவில் உள்ள சதீஸ் தவான் விண்வெளி மையத்தின் 2ஆவது தளத்தில் இருந்து 2019 ஆம் ஆண்டு ஏப்ரல் 1 ஆம் நாள் காலை 09.27 மணிக்கு விண்ணில் ஏவப்பட்டது.

செயற்கைக்கோள்கள் நிலைநிறுத்தம்
------------------------------

ஏவூர்தியானது தரையில் இருந்து புறப்பட்ட 17 நிமிடம் 12 வினாடிகளுக்குப் பிறகு ‘எமிசாட்’ செயற்கைக் கோளை 748 கி.மீ. துாரத்தில் புவி நீள்வட்ட சுற்றுப் பாதையில் நிலைநிறுத்தியது. அதன்பின் ஏவூர்தியின் நான்காவது மற்றும் இறுதி நிலையான பிஎஸ் 4 இயந்திரம் 1 மணி நேரம் 55 நிமிடங்கள் பயணித்த பிறகு 504 கிலோமீட்டர் தொலைவில் திட்டமிட்ட சுற்றுப்பாதையில் 28 வெளிநாட்டு செயற்கைக்கோள்களையும் நிலை நிறுத்தியது. தொடர்ந்து பிஎஸ்4 இயந்திரம் படிப்படியாக மற்றொரு சுற்றுப்பாதைக்கு உந்தித்தள்ளப்பட்டு, சோதனைரீதியாக அதில் வைக்கப்பட்டிருந்த 3 ஆய்வு சாதனங்கள் 485 கிலோமீட்டர் துாரத்தில் நிலைநிறுத்தப்பட்டன. தரையிலிருந்து புறப்பட்ட மூன்று மணி நேரத்தில் ஏவூர்தியானது திட்டமிடப்பட்ட பணிகளை வெற்றிகரமாக முடித்தது.

பயன்பாட்டு நோக்கம்
------------------

முனைய துணைக்கோள் ஏவுகலம் சி45
இந்த ஏவூர்தியினால் நிலைநிறுத்தப்பட்ட எமிசாட் மின்காந்த அலைகளைத் துல்லியமாக கண்காணிக்கவும், இராணுவத்தில் உளவுப்பணிகளுக்கும், பிற நாடுகளின் தகவல் தொடர்பு அமைப்புகளைக் கண்டறியவும் பயன்படுத்தப்படும். நிலம் மற்றும் கடல் சார்ந்த பகுதிகளில் ரேடியோ அலைக்கற்றைகள் உள்ளிட்ட அனைத்து தகவல் தொடர்புகளைக் கண்காணிக்க உதவும் உள்நாட்டு பாதுகாப்பு ஆராய்ச்சி மற்றும் வளர்ச்சி அமைப்பின் கட்டுப்பாட்டில் இயங்கும். மேலும், பரிசோதனை முயற்சியாக 6 மாத ஆயுட்காலம் கொண்ட 3 ஆய்வு சாதனங்களும் ஏவப்பட்டுள்ளன.

திட்டத்தின் தனித்துவம்
----------------------

முனைய துணைக்கோள் ஏவுகலமானது முதன்முறையாக, செயற்கைக்கோள்களை மூன்று வெவ்வேறு சுற்றுப்பாதைகளில் நிறுத்தியிருப்பதே இந்த திட்டத்தின் தனித்துவமும் சிறப்பும் ஆகும்.

மேற்கோள்கள்
-----------

1. ↑  "PSLV". *Space.skyrocket.de*. 25 February 2019 அன்று பார்க்கப்பட்டது.
2. ↑  "ராணுவ பயன்பாட்டுக்கான 'எமிசாட்' உள்ளிட்ட 29 செயற்கைக்கோள்களுடன் வெற்றிகரமாக விண்ணில் பாய்ந்தது பிஎஸ்எல்வி - சி45: உலகில் முதல்முறையாக 3 வெவ்வேறு சுற்றுவட்டப் பாதைகளில் நிலைநிறுத்தி இஸ்ரோ வரலாற்று சாதனை". இந்து தமிழ் திசை. 2 ஏப்ரல் 2019. 3 ஏப்ரல் 2019 அன்று பார்க்கப்பட்டது.
3. ↑  "PSLV-C45/EMISAT MISSION". ISRO. 1 ஏப்ரல் 2019. 2019-04-01 அன்று மூலம் பரணிடப்பட்டது. 3 ஏப்ரல் 2019 அன்று பார்க்கப்பட்டது.
4. ↑  "India to launch first 3 orbit mission with PSLV-C45 on March 21". *பிசினஸ் ஸ்டாண்டர்ட்*. 24 February 2019.. பார்த்த நாள்: 25 February 2019.
5. ↑  "India All Set To Launch Its First Mission That Will Put 30 Satellites In 3 Different Orbits". *Indiatimes.com*. 24 February 2019. 25 February 2019 அன்று பார்க்கப்பட்டது.
6. ↑  Economictimes. "ISRO will launch first 3 orbit mission with PSLV-C45 on March 21". *Economictimes.indiatimes.com*. 26 பிப்ரவரி 2019 அன்று மூலம் பரணிடப்பட்டது. 25 February 2019 அன்று பார்க்கப்பட்டது.
**ஜெனிவா மாநாடு** (1932) என்பது படை கலன்கள் குறைப்பது தொடர்பான இரண்டாவது ஜெனீவா மாநாடு சுசர்லாந்தின் தலைநகர் ஜெனீவாவில் 1932- இல் நடைபெற்றது. 1927-ல் நடைபெற்ற ஜெனிவா கடற்படை மாநாட்டில் இருந்து இம்மாநாடு பெரிதும் மாறுபட்டது. இம்மாநாட்டில் படைகலன்கள் குறைப்பது பற்றி விவாதிக்கப்பட்டது.

இம்மாநாட்டில் 31 நாடுகள் பங்கேற்றன. அமெரிக்கா, ரஷ்யா, ஜெர்மனி போன்ற வளர்ந்த நாடுகளும் கலந்து கொண்டு படை கலன் குறைப்பில் கவனம் செலுத்துவதாக உறுதி அளித்தன. ஆனால் 1933-ல் ஹிட்லர் ஜெர்மனியின் சான்சிலரான போது ஜனிவா மாநாட்டு ஒப்பந்தங்களை மீறினார். சர்வதேச சங்கத்தில் இருந்தும் ஜெர்மனி விலகியது. 1932-ல் கிப்ஸன் லண்டன் மாநாட்டை துவக்குவதாக இருந்தார். ஆனால் அமெரிக்கா ஏற்கனவே படைகலன்கள் குறைப்பு நடவடிக்கையில் ஈடுபடுவதால் இம்மாநாட்டில் ஆர்வம் காட்டவில்லை. கிப்ஸனின் கருத்துப்படி லண்டன் மாநாடு படைகலன் குறைப்பு நடவடிக்கை அல்ல. மாறாக நாடுகளுக்கிடையே இராணுவ சமநிலையை ஏற்படுத்துவதை முக்கிய நோக்கமாக கொண்டதாகும். 

செயலர் ஸ்டைம்சன் அமெரிக்கா மாநாட்டில் கலந்து கொள்ள வேண்டியதின் முக்கியதுவத்தையும் ஜரோப்பாவில் அணு ஆயுத குறைப்பிலும் அமைதியை நிலைநாட்டுவதிலும் உள்ள தார்மீக தன்மையை அமெரிக்காவிற்கு எடுத்து வடிவில் எழுதினார். ஜெர்மனின் காலனி ஆதிக்க கொள்கை மஞ்சூரிய சிக்கல் போன்றவற்றிற்கு படைகுறைப்பபு அவசியம் என்றும் கடலாதிக்க கொள்கை தூரகிழக்கு நாடுகளின் மீது தாக்கத்தை ஏற்படுத்தும் என்று கூறினார்.
**பால்நாடு** (Palnadu) இந்தியாவின் ஆந்திரப் பிரதேச மாநிலத்திலுள்ள குண்டூர் மாவட்டத்தின் தென்மேற்கு பகுதியில் அமைந்துள்ள ஒரு மண்டலமாகும். பிரகாசம் மாவட்டத்தின் ஒரு பகுதி இதனுள் உள்ளடங்கியுள்ளது. குண்டூர் மாவட்டத்தில் குராசாலாவும், பிரகாசம் மாவட்டத்தின் மார்க்காபூரின் வருவாய் பிரிவுகள் வரை பால்நாடு மண்டலம் பரவியுள்ளது.

வரலாறு
------

பிரம்மா நாயுடு, நாகம்மா மற்றும் போர்வீரர்களின் தலைமையில் நடைபெற்ற பால்நாடு போரினால் இப்பகுதி குறிப்பிடத்தக்க பகுதியாக கவனிக்கப்படுகிறது.

2020 ஆம் ஆண்டு சனவரியில், ஆந்திர அரசு இந்த பிராந்தியத்தை ஒரு மாவட்டமாக மாற்ற ஒப்புதல் அளித்தது. நரசராவ்பேட்டை மற்றும் குராசலா நகரங்களில் ஒன்று மாவட்ட தலைமையகத்திற்காக தேர்ந்தெடுக்கப்பட்டன. ஒருவேளை நரசராவ்பேட்டை தலைமையகமாக அறிவிக்கப்பட்டால், புதிய மாவட்டம் நரசராபேட்டை, சிலகலூரிபேட், குராசலா, சத்தனப்பள்ளி, பெடகுராபாடு, மச்செர்லா மற்றும் வினுகொண்டா சட்டமன்ற பிரிவுகளை உள்ளடக்கியதாக இருக்கும்.

புவியியல்
---------

மலைகளும் கற்களும் நிறைந்த பகுதியாக பால்நாடு காணப்படுகிறது. சுண்ணாம்பு மற்றும் கிரானைட் போன்ற கனிமங்களை இப்பகுதியிலுள்ள மலைகளும் கற்களும் கொண்டுள்ளன. குண்டூர் மாவட்டத்தில் உள்ள நரசராவ்பேட்டை பால்நாட்டின் நுழைவாயில்' என்று கருதப்படுகிறது.

மேற்கோள்கள்
-----------

1. 1 2  Samuel Jonathan, P (27 February 2014). "Kasu pitches for new Palnadu district". *The Hindu* (Guntur).. பார்த்த நாள்: 3 April 2016.
2. ↑  Samuel Jonathan, P (20 December 2008). "Historical 'Palnadu' valour celebrated". *The Hindu* (Karempudi (Guntur district).. பார்த்த நாள்: 3 April 2016.
3. ↑  Jonathan, P. Samuel (29 January 2020). "Palnadu district to be carved out of Guntur". *The Hindu*. .
முன் ஆயத்தப் படங்கள் சில
**முன் ஆயத்தப் படம்** (Clip art) என்பது எவ்வித ஊடகங்களையும் விளக்குவதற்குப் பயன்படும் முன்னரே தயாரிக்கப்பட்ட இயங்குபடப் புகைப்படம் ஆகும். தற்காலத்தில் முன் ஆயத்தப் படங்கள் அழைப்பிதழ்கள் தொடக்கம் மெழுகுவர்த்திகள் வரை சொந்தத் தேவைகளுக்காகவும் வர்த்தகத் தேவைகளுக்காகவும் பரந்த அளவில் பயன்படுத்தப்படுகின்றன. முன் ஆயத்தப் படங்கள் பல வடிவங்களில் காணப்படுகின்றன. பொதுவாக இவை இலத்திரனியல் வடிவமாகவும் அச்சிடப்பட்டதாகவும் காணப்படுகின்றன. எனினும் பொதுவாக இவை தற்போது உருவாக்கப்பட்டு, விநியோகிக்கப்பட்டு இலத்திரனியல் வடிவமாகப் பயன்படுத்தப்படுகின்றன. முன் ஆயத்தப் படங்கள் உருவாக்கப்பட்ட காலத்தில் இருந்து பரந்த உள்ளடக்கங்களை க் கொண்டதாகவும், பல கோப்பு வடிவங்களிலும், உரிம கட்டுப்பாடுகள் கொண்டதாகவும், அதீத விபரிக்கும் திறன் கொண்டதாகவும் அமைகின்றன.

மேற்கோள்கள்
-----------

1. ↑  "Clip art is a collection of pictures or images that can be imported into a document or another program". 9 சனவரி 2016 அன்று பார்க்கப்பட்டது.
2. ↑  "All Clipart on Openclipart are available for unlimited commercial use". 9 சனவரி 2016 அன்று பார்க்கப்பட்டது.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***clipart***   
என்பதின் ஊடகங்கள் உள்ளன. 

* முன் ஆயத்தப் படம் திறந்த ஆவணத் திட்டத்தில்
* Extensive clip art collection - free to use by the public domain.
* hungry clipart பரணிடப்பட்டது 2015-11-21 at the வந்தவழி இயந்திரம் - public domain images
**பால்சு சிகீமான் வினை** *( Balz–Schiemann reaction)* என்பது அனிலீன்கள் (**1**) ஈரசோனியம் புளூரோபோரேட்டுகள்(**2**) வழியாக அரைல் புளோரைடுகளாக(**3**) உருமாற்றம் அடைகின்ற ஒரு வேதி வினையாகும். இவ்வினை சிகீமான் வினை என்றும் அழைக்கப்படுகிறது.செருமன் வேதியியல் அறிஞர்களான குந்தர் சிகீமான் மற்றும் குந்தர் பால்சு ஆகியோர் இவ்வினையைக் கண்டறிந்த காரணரத்தால் இப்பெயர் சூட்டப்பட்டது. புளோரோ பென்சீன் மற்றும் இதனுடன் தொடர்புடைய புளோரோபென்சோயிக் அமிலம் உள்ளிட்ட வழிப்பொருட்கள் தயாரிப்பதற்கு இம்முறையே சிறந்த முறையாகும் including 4-fluorobenzoic acid.

சிகீமான் வேதி வினை
ஈரசோனியம் உப்புகளை அரைல் ஆலைடுகளாக மாற்றுகின்ற சேண்ட் மேயர் வினையை இவ்வினையும் ஒத்திருக்கிறது

மேற்கோள்கள்
-----------

1. ↑  Günther Balz, Günther Schiemann (1927). "Über aromatische Fluorverbindungen, I.: Ein neues Verfahren zu ihrer Darstellung". *Ber.* **5** (60): 1186–1190. doi:10.1002/cber.19270600539.
2. ↑  Roe, A. *Org. React.* **1949**, *5*, 193. (Review)
3. ↑  Flood, D. T. (1943). "Fluorobenzene". *Organic Syntheses*. . ; *Collective Volume*, **2**, p. 295
4. ↑  G. Schiemann; W. Winkelmüller (1943). "*p*-Fluorobenzoic Acid". *Organic Syntheses*. . ; *Collective Volume*, **2**, p. 299
5. ↑  Swain, C. G.; Rogers, R. J. (1975). "Mechanism of formation of aryl fluorides from arenediazonium fluoborates". *J. Am. Chem. Soc.* **97**: 799–800. doi:10.1021/ja00837a019.
**பால்டா** (Palda) என்பது இந்திய மாநிலமான இந்தூர் மாவட்டத்தில் மத்தியப் பிரதேசத்திலுள்ள ஒரு மக்கள்தொகைக் கண்கெடுப்பிலுள்ள நகரமாகும்.

புள்ளிவிவரங்கள்
---------------

2011 இந்திய மக்கள் தொகைக் கணக்கெடுப்பின்படி,  பால்டா இந்தூர் மாவட்டத்தில் ஒரு மக்கள் தொகை கணக்கெடுப்பு நகரமாகும். பால்டா மக்கள் தொகை கணக்கெடுப்பு நகரத்தில் 18,697 என்ற அளவில் ஆண்களும், 8,763 பெண்களும் உள்ளனர். 

0-6 வயதுடைய குழந்தைகளின் எண்ணிக்கை 2,903 ஆகும். இது பால்டாவின் மொத்த மக்கள் தொகையில் 15.53 சதவீதமாகும். பால்டாவில், பெண் பாலியல் விகிதம் மாநில சராசரியான 931 க்கு எதிராக 882 ஆகும். பால்டாவில் குழந்தை பாலின விகிதம் மத்திய பிரதேச மாநில சராசரி 918 உடன் ஒப்பிடும்போது 950 ஆகும். பால்டா நகரத்தின் கல்வியறிவு விகிதம் மாநில சராசரியான 69.32 சதவீதத்தை விட 74.19 சதவீதம் அதிகமாகும். பால்டாவில், ஆண்களின் கல்வியறிவு 81.59 சதவீதமாகவும், பெண் கல்வியறிவு விகிதம் 65.70 சதவீதமாகவும் உள்ளது. 

பால்டா மக்கள் தொகை கணக்கெடுப்பு நகரம் அதன் மொத்த நிர்வாகத்தை 3,910 வீடுகளில் கொண்டுள்ளது. இது நீர் மற்றும் கழிவுநீர் போன்ற அடிப்படை வசதிகளை வழங்குகிறது. பால்டா மக்கள் தொகை கணக்கெடுப்பு நகர எல்லைக்குள் சாலைகள் அமைப்பதற்கும் அதன் அதிகார எல்லைக்குள் வரும் சொத்துக்களுக்கு வரி விதிக்கவும் இது அங்கீகாரம் அளிக்கிறது.

குறிப்புகள்
-----------

1. ↑
2. ↑
**முனைய துணைக்கோள் ஏவுகலம் -சி42 (PSLV-C42)** இந்திய முனைய துணைக்கோள் ஏவுகல வரிசையில் 44ஆவது ஏவுதல் ஆகும். இங்கிலாந்தைச் சேர்ந்த நோவா எஸ் ஏ ஆர் மற்றும் எஸ்1- 4 ஆகிய இரு புவி கண்காணிப்பு செயற்கைக் கோள்களையும் வணிக நோக்கில் இந்தியா விண்ணில் செலுத்துகிறது. இந்திய விண்வெளி ஆய்வு மையத்தால் ஆந்திரப்பிரதேசம் ஸ்ரீஹரிக்கோட்டாவில் உள்ள சதீஷ் தவான் விண்வெளி மையத்தின் ஏவுதளத்திலிருந்து 2018 ஆம் ஆண்டு செப்டம்பர் 16 அன்று இந்த ஏவுகலம் துணைக்கோள்களுடன் விண்வெளியில் செலுத்தப்பட்டது.இந்த ஏவுகலம் சுமார் 44.4 மீட்டர் உயரமும், 230.4 டன் எடையும் கொண்டது ஆகும். இந்த ஏவுகலம் சுமந்து செல்லும் நோவா எஸ் ஏ ஆர் செயற்கைக்கோள் வெள்ளம் மற்றும் இயற்கைப் பேரிடர்களைக் கண்காணிக்கும் விதமாகவும், எஸ்1- 4 செயற்கைக்கோள் இயற்கை மற்றும் சுற்றுச்சூழலைக் கண்காணிக்கும் விதமாகவும் வடிவமைக்கப்பட்டுள்ளன. இந்த செயற்கைக் கோள்கள் பூமியிலிருந்து 583 கி.மீ தொலைவில் நிலைநிறுத்தப்பட்டன. இந்த ஏவுகலமானது, திருவனந்தபுரத்தில் உள்ள விக்ரம் சாராபாய் ஆய்வு மையத்தால் வடிவமைக்கப்பட்டது. இந்த ஏவுகலமானது, நான்கு நிலைகளைக் கொண்டுள்ளதாக இருந்துள்ளது.

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2018-09-19 அன்று மூலம் பரணிடப்பட்டது. 2018-09-24 அன்று பார்க்கப்பட்டது.
***ஐ ஸ்பிட் ஆன் யுவர் கிரேவ் 2*** 2013ல் வெளிவந்த அமெரிக்க வன்புணர்வு மற்றும் பலிவாங்கும் திரைப்படமாகும். இதனை ஸ்டீவன் ஆர். மொன்ரோ இயக்கியிருந்தார். இப்படம் 1978ல் வெளிவந்த ஐ ஸ்பிட் ஆன் யுவர் கிரேவ் மற்றும் 2010ல் வெளிவந்த ஐ ஸ்பிட் ஆன் யுவர் கிரேவ் ஆகியவற்றை அடிப்படையாகக் கொண்டு வெளிவந்தது.

இத்திரைப்படங்களுக்கு இருக்கும் தொடர்பானது கதையின் சாரமும், பெயரும் மட்டுமேயாகும். ஒரு இளம் பெண் குழுப் பாலியல் வன்புணர்வுக்கு உள்ளாக்கப்பட்டு, அவள் அதிலிருந்து தப்பி,. தன்னை வன்புணர்வு செய்தவர்களை பலிவாங்குதலே கதைகளம் ஆகும்.

கதை
---

மிசூரி நகரத்தினைச் சேர்ந்த கேட்டீ எனும் பெண்மணி நியூயார்க் நகரில் உள்ள உணவுவிடுதியொன்றில் பணியாற்றிக் கொண்டிருக்கிறார். இலவச போட்டோகிராபி விளம்பரத்தினைக் கண்டு, அவ்விடம் செல்கிறார். அங்கு இவான், ஜார்ஜி மற்றும் நிகோலாய் என்ற மூன்று பல்கேரிய நபர்களை சந்திக்கின்றார். புகைப்படக்காரரான இவான், கேட்டீயை அரைநிர்வாணமாக புகைப்படம் எடுக்க வற்புருத்துகிறார், அதனை மறுத்த கேட்டீ அங்கிருந்து வெளியேறிவிடுகிறார். அச்சம்பவத்திற்குப் பின்பு கேட்டீயின் அறைக்கு வந்து ஜார்ஜி, இவான் எடுத்த படங்களை தருகிறார்.

கேட்டீயின் மீது ஆசை கொண்ட ஜார்ஜி மீண்டும் அவளின் வீட்டிற்கு சென்று வன்புணர்வு செய்ய கொடுமைப்படுத்துகிறான். அந்நேரத்தில் சத்தம் கேட்டு வந்த பக்கத்து அறைக்காரரான ஜேய்சன்னையும் கொன்று, கேட்டீயை வன்புணர்வு செய்கிறான். அதன்பின்பு சுயநினைவு வந்து தன்சகோதரர்களை கேட்டீயின் வீட்டிற்கு அழைக்கிறான். இவான் நடந்தை அறிந்து தன் சகோதரனைக் காப்பாற்ற ஜேய்சனை கொன்றது கேட்டீ என்பதைப் போல சித்தரிக்க ஆயுதங்களில் கேட்டீன் கை ரேகையைப் பதிக்கிறான். பின் கேட்டீயை போதைமருந்தினை உட்கொள்ளும் படி செய்து அங்கிருந்து பல்கேரியாவிற்கு கடத்திச் செல்கிறார்கள்.

இவற்றையும் காண்க
----------------

* *ஐ ஸ்பிட் ஆன் யுவர் கிரேவ்*
* ஐ ஸ்பிட் ஆன் யுவர் கிரேவ் (2010 திரைப்படம்)
* வன்புணர்வு மற்றும் பலிவாங்கும் திரைப்படங்கள்

மேற்கோள்கள்
-----------

1. ↑  BBFC
2. ↑  பாக்சு ஆபிசு மோசோவில் *ஐ ஸ்பிட் ஆன் யுவர் கிரேவ் 2* Retrieved October 13, 2013

வெளி இணைப்புகள்
---------------

* இணையதள திரைப்பட தரவுத்தளத்தில் *ஐ ஸ்பிட் ஆன் யுவர் கிரேவ் 2*
* பாக்சு ஆபிசு மோசோவில் *ஐ ஸ்பிட் ஆன் யுவர் கிரேவ் 2*
* அழுகிய தக்காளிகள் தளத்தில் *ஐ ஸ்பிட் ஆன் யுவர் கிரேவ் 2*
சோழர்கால பொதுமருத்துவர்
-----------------------

பிற்கால சோழர் ஆடசி காலத்தில் ஆதுலர் சாலைகளில் மருத்துவமனைகள் கைநாடி பார்த்து பொதுப்பிணி நீக்கும் பொது மருத்துவர்களும் உடற்கூறுகளை ஆராய்ந்து காயம், கட்டி, இரணம் ஆகியவற்றை அறுத்து அறுவை சிகிச்சை செய்யும் **அறுவை சிகிச்சை மருத்துவர்களும்** பணியாற்றியுள்ளனர். '**சவர்ணன் அரையன் சந்திரசேகரன், கோதண்டராமன் அசுவதாமபட்டன்'** என்ற பொது மருத்துவர்கள் நோயாளிகளுக்கு மருந்துகளை எழுதிக்கொடுக்கும் பணியினை செய்துள்ளனர். இவர்களுக்கு மாத ஊதியமாக 90 கலம் நெல்லும், 80 காசும் வழங்கப்பட்டுள்ளது.

அறுவை சிகிச்சை மருத்துவர்
-------------------------

Surgean 
*சல்லியக் கிரியை பண்ணுவான்* என்ற பெயரில் அறுவை சிகிச்சை மருத்துவர்களும் பணியாற்றியுள்ளனர். இவர்களுக்கு மாத ஊதியமாக 30 கலம் நெல்லும், 2 காசும் வழங்கப்பட்டுள்ளது. அத்துடன் இம்மருத்துவர்களுக்கு கொடையாக '**மருத்துவக்காணி'** என்ற பெயரில் நிலக்கொடையும் அளிக்கப்பட்டுள்ளது.

அறுவை சிகிச்சை உதவியர்
----------------------

Assitant Surgean
நோயாளிகளுக்கு அறுவை மருத்துவம் செய்வதற்கு அறுவைசிகிச்சை உதவியர் **நாவிதர்** என்ற பெயரில் இருந்துள்ளனர். இவர்கள் மருத்துவத்தொழிலையும், சவரத்தொழிலையும் செய்துள்ளனர். இவர்களின் மனைவியர் பெண்களுக்கு மகப்பேறு மருத்துவம் செய்துள்ளனர். ஆதனால் இவர்கள் **"மருத்துவச்சி"** என்று அழைக்கப்பட்டுள்ளனர். இந்நாவிதர்களுக்கு 15 கலம் நெல் ஊதியமாக அளிக்கப்பட்டுள்ளது.

மருத்துவ செவிலியர்
------------------

Nurse
சோழர் ஆட்சியில் மருத்துவர்களுக்கு உதவியாக மருத்துவப் பணிப்பெண்கள் இருந்துள்ளனர். இவர்களை '**மருந்து அடும் பெண்டுகள்'** என்று கல்வெட்டுகள் குறிப்பிடுகின்றன. இம்மருத்துவ செவிலியர்களுக்கு ஊதியமாக 30 கலம் நெல்லும் 1 காசும் வழங்கப்பட்டுள்ளது.

மேற்கோள்
--------

**இராசராசன் துணுக்குகள் நூறு** வெளியீடு :தமிழ்நாடு தொல்லியல் துறை, பக்கம் எண் 24,25.
கட்டுமானப் பணியின் போது
**முன் பொறியமைக்கப்பட்ட கட்டிடம்** என்பது முற்றிலும் உலோகங்களால் ஆன பகுதிப் பொருட்களை கொண்டு வடிவமைக்கப்பட்டு நிறுவப்படும் சாய்வுக்கூரை வடிவிலான கட்டிடங்கள் ஆகும். இவை பெரும்பாலும் சேமிப்புக் கிடங்கு, தொழிற்கூடம், விளையாட்டு அரங்கம், உள் விளையாட்டு மைதானம், தேவாலயம், பள்ளிக் கூடம் விமானப் பணிமனை போன்ற அளவில் பெரிய அமைப்புகளுக்காகவே தேர்ந்தெடுக்கப்படுகின்றன.

சிறப்பம்சங்கள்
--------------

1. மற்ற வகை கட்டிடங்களை காட்டிலும் விரைவாக கட்டி முடிக்க முடியும்.
2. சிறப்பாக அமைப்பியல் பொறியாளரால் வடிவமைக்கப் பட்டால் நிறையை குறைத்து சிக்கனமுள்ளதாக ஆக்கலாம்.
3. உலோகக் கூரைத் தகடுகளைத் தவிர்த்து மற்ற பகுதி பொருட்களை கழற்றி வேறு இடங்களுக்கு கொண்டு சென்று அங்கு கட்டிடத்தை அமைக்க முடியும்.
4. உலோகப் பகுதிப் பொருட்களை மறு சுழற்சி செய்யலாம்.
5. மேற்கூரைகளை மட்டும் பராமரித்தால் போதும்.

பெயர்க்காரணம்
-------------

கட்டிடம் முழுவதும் பொறியாளர்களால் முன்திட்டமிடப்பட்டு வடிவமைக்கப்படுகின்றன. பகுதிப் பொருட்கள் (Columns, Rafters, Secondary and Sheeting) பெரும்பாலும் தொழிற் கூடத்தில் வெட்டப்பட்டு தேவையான துளைகள் இடப்பட்டு வடிவமைக்கப்படுகின்றன. எனவே கட்டிடம் அமைவிடத்தில் வேலை (On-Site Work) குறைவு. கட்டிட பகுதிப் பொருட்களை வரைபடங்களைப் பார்த்து ஒன்றிணைத்தால் (Erection) மட்டும் போதும்.
கொல்லிமலை அருவியில் புனலாடும் காட்சி
தமிழ் நெறி - உடுத்து அலால் நீர் ஆடார் (ஆசாரக்கோவை பாடல் 11) மேலை நாடுகளில் காதலர் அருவியில் புனலாடும் மறையொழுக்கக் காட்சி
**புனலாடல்** உலகெங்கும் நிகழும் விளையாட்டுகளில் ஒன்று. புனல் என்பது ஓடும் நீர். அது நன்னீர். கடல் போன்று உவர்நீர் அன்று. எனவே இதனை ஆற்றுநீர் விளையாட்டு எனலாம். அருவியாடலும் இதனுள் அடங்கும். புனலாடல் பற்றிச் சங்ககால நூல்களில் பல பாடல்கள் விரிவாகச் சொல்கின்றன. 

அவற்றுள் சில: 

அருவியில் மகளிர் தோழியரோடு ஆடுதல், சுனையில் ஆடுதல், ஆடவர் மகளிரொடு சேர்ந்து ஆடுதல், ஒருவன் தன் மனைவியோடும் விரும்பிய ஒருத்தியோடும் ஆடுதல் உண்டு. 

இந்த விளையாட்டு ஆடுதல், பாய்தல் என்னும் வினைச்சொற்களால் குறிப்பிடப்படுவதிலிருந்து இதன் விளையாட்டுப் பாங்கை உணரமுடியும். அணிகலன்களைக் கழற்றி வைத்துவிட்டு ஆடினர். கடலில் ஆடிய பின்னர் உடல் அழுக்கு நீங்கப் புனலாடினர். காவிரியாற்றுக் கழார்த் துறையில் நடந்த நீச்சல் நடனம் குறிப்பிடத்தக்க ஒன்று. வெண்மணி, தேனூர் துறைகளிலும் புனல் விளையாட்டு நிகழ்ந்த்து. வைகையாற்றுப் புது வெள்ளத்தில் நடந்த புனல் விளையாட்டுப் பற்றிப் பரிபாடல் விரிவாகச் சொல்கிறது.

அடிக்குறிப்பு
-------------

1. ↑  நற்றிணை 44
2. ↑  நற்றிணை 317, 339, 357, அகம் 302
3. ↑  ஐங்குறுநூறு 64
4. ↑  ஐங்குறுநூறு 72
5. ↑  ஐங்குறுநூறு 71,
6. ↑  ஐங்குறுநூறு 100, பெரும்பாணாற்றுப்படை 311
7. ↑  பட்டினப்பாலை 99, 100
8. ↑  அகம் 246
9. ↑  ஐங்குறுநூறு 54
**பால்போர் சாற்றுதல்** (*Balfour Declaration*) அல்லது **பால்போர் பிரகடனம்** என்பது 1917 நவம்பர் 2 அன்று அப்போதைய பிரித்தானிய அரசின் வெளியுறவு அமைச்சர் ஆர்த்தர் சேம்சு பால்போர் பிரித்தானிய யூதர்களின் தலைவர் வால்டர் ரோத்சுசைல்டுக்கு எழுதிய மடலைக் குறிக்கும். இதில் பின்வருமாறு எழுதப்பட்டுள்ளது:

> மேதகு பேரரசரின் அரசு பாலத்தீன நிலத்தில் யூதர்களுக்கு நாடு அமைக்க ஆதரவாகவுள்ளது. நாடு அமைக்கும் நன்முயற்சிக்கு வழி வகை செய்ய ஆதரவாக இருப்பதாக முடிவெடுத்துள்ளது. பாலத்தீனத்தில் உள்ள யூத சமூகம் அல்லாதவர்களின் மத விவகாரம் பாதிக்கப்படாது என்று உறுதியாக நம்பப்படுகிறது, அது போலவே மற்ற நாடுகளில் உள்ள யூதர்களின் உரிமையும் அரசியல் நிலையும் பாதிக்காது என நம்புகிறது.} 
> 
> 
> 

இந்த மடல் ஒரு வாரம் கழித்து 9 நவம்பர் 1917 அன்று நாளேடுகளில் வெளியிடப்பட்டது. பால்போர் சாற்றுதல் என்பது பின்பு ஒட்டாமான் பேரரசுடன் ஏற்பட்ட அமைதி உடன்படிக்கையிலும் பாலத்தீன நில உரிமையிலும் பயன்படுத்தப்பட்டது. சாற்றுதலின் உண்மைப்படிவம் பிரித்தானிய நூலகத்தில் பாதுகாக்கப்படுகிறது.

மெக்காவின் செரிப் உசைன் இபின் அலி அல் அசிமியும் மற்ற அரபு தலைவர்களும் இச்சாற்றுதல் மெக்மோகன் உசைன் கடிதப்போக்கிற்கு மாறாக உள்ளதாகக் கருதினர். இந்தக் கடிதப்போக்குவரத்தில் பாலத்தீன் பற்றி தனியாக குறிப்பிடப்படவில்லை, மேலும் அரபுக்கள் முழுவதும் இல்லாத நிலப்பகுதிகளும் மெக்மோகன் உசைன் மடலாடல்களில் குறிப்பிடப்படவில்லை. எனினும் வரலாற்று ரீதியில் பாலத்தீனம் சிரியாவின் ஒரு பகுதியாக விளங்கியது.

மேற்கோள்கள்
-----------

1. ↑  "The Balfour Declaration". *Israeli Ministry of Foreign Affairs*. 2013.
2. ↑  Malcolm Yapp (1 September 1987). *The Making of the Modern Near East 1792–1923*. Harlow, England: Longman. பக். 290. பன்னாட்டுத் தரப்புத்தக எண்:978-0-582-49380-3. .

வெளி இணைப்புகள்
---------------

* Balfour Declaration lexicon entry கெனெசெட் website (ஆங்கிலம்)
* Happy Birthday Balfour Declaration- 91 Years Later- Jerusalem Post பரணிடப்பட்டது 2011-06-24 at the வந்தவழி இயந்திரம்
* Donald Macintyre, The Independent, 26 May 2005, "The birth of modern Israel: A scrap of paper that changed history"
* Avi Shlaim. "The Balfour Declaration and Its Consequences". 21 June 2007 அன்று பார்க்கப்பட்டது.
* Balfour: 117 words that changed the face of the Middle East பரணிடப்பட்டது 2013-06-20 at the வந்தவழி இயந்திரம்
* From the Balfour Declaration to Partition … to Two States? பரணிடப்பட்டது 2013-07-03 at the வந்தவழி இயந்திரம்
* Theodore Herzl and Rev. William Hechler and the Zionist Beginnings
* Brandeis, Wilson and the Reverend who changed history, Jerry Klinger
* The 1937 Peel Commission on the Balfour Declaration
**புத்லிபாய் கரம்சந்த் காந்தி** (1844 - 12 ஜூன் 1891), **விடுதலை பெற்ற இந்தியாவின் தந்தை**  என்று அழைக்கப்படும் இந்தியாவின் சுதந்திரப் போராட்ட வீரரான மகாத்மா காந்தியின் தாயார் ஆவார்.மேலும் இவர் முன்னாள் ராஜ்கோட் திவான் கரம்சந்த் காந்தியின் மூன்றாவது மனைவியுமாவார். அக்காலத்திய வழக்கப்படி இந்து மத பழக்கவழக்கங்களையும், வழிபாட்டு முறைகளையும் கடுமையாக எந்தவித சமரசமும் இல்லாமல் கடைபிடிக்கக்கூடியவரான புத்லிபாய், அப்போதைய ஜூனாகத் மாநிலத்தின் தந்த்ரானா என்ற கிராமத்தை சேர்ந்தவர்.  புத்லிபாய் அவரது கணவரான கரம்சந்தை விட இருபத்தி இரண்டு வயது இளையவர் மேலும் கரம்சந்த்தின் முதல் இரண்டு மனைவிகள் சீக்கிரமே இறந்துவிட்டதாலும், அவர்கள் மூலம் அவருக்கு இருந்த இரண்டு மகள்களுக்காகவும் மூன்றாவது திருமணம் செய்து கொண்டார்.புத்லிபாய் கரம்சந்த்துடன் இணைந்து நான்கு குழந்தைகளை பெற்றெடுத்தார். அவர்களில் இளையவரும், அவரால் மோனியா என்று அன்புடன் அழைக்கப்பட்ட மோகன்தாஸ் அக்டோபர் 2, 1869 இல் பிறந்தார், அப்போது புத்லிபாய்க்கு முப்பது வயதாகும். மகாத்மா காந்தி அவரது சுயசரிதையான *தி ஸ்டோரி ஆஃப் மை எக்ஸ்பெரிமெண்ட்ஸ் வித் ட்ரூத் என்ற* புத்தகத்தில் தனது தாயார் மற்றும் அவரது நிலைமைகள் பற்றி விரிவாக எழுதியுள்ளார்.

  

புத்திசாலி மற்றும் திறமையான, புத்லிபாய் அரச வட்டங்களில் நன்மதிப்பை பெற்றவராகவும் அனைவராலும் மதிக்கப்படுபவராகவும் இருந்துள்ளார். ஆயினும் குடும்பம் மற்றும் குழந்தைகளே புத்லிபாய்க்கு அதிக முன்னுரிமையாக இருந்தது. தனது குழந்தைகளை முழு அர்ப்பணிப்புடன் கவனித்துக்கொண்ட அர்ப்பணிப்பும், பக்தியும் மரியாதையும் உள்ள தாயாக அவர் விளங்கினார்,

  

கடவுள் மீது அதிக பக்தி கொண்ட புத்திலிபாய், அன்றாட பூஜைகள் முடித்த பின்னரே உணவை அருந்துவார். தொடர்ந்து கோயிலுக்குச் சென்று கடவுளை வணங்குவார். மாதந்தோறும் வரும் ஏகாதசி  திதி அன்று ஒரு வேளை உணவு மட்டும் அருந்துவார். 

இந்துக்கள் புனிதமாகக் கருதும் நான்கு மாதங்களில், இறைவனிடம் மனமார்ந்த முழு ஈடுபாடுடையவராக பூஜைகள் செய்வதுடன், காலையில் சூரியனைப் பார்த்து வணங்கிய பின்னரே காலை உணவை உண்ணும் வழக்கத்தை தன் குழந்தைகளுடன் தானும் கடைப்பிடித்தவர்.

மேற்கோள்கள்
-----------

1. ↑  "Putlibai Gandhi". *geni\_family\_tree* (ஆங்கிலம்). 2021-09-01 அன்று பார்க்கப்பட்டது.
2. ↑  Guha, Ramachandra (2014-10-15) (in en). *Gandhi before India*. Penguin Books Limited. பன்னாட்டுத் தரப்புத்தக எண்:978-93-5118-322-8. .
3. ↑  "Putlibai | GANDHIJI". *www.mkgandhi.org*. 2021-09-01 அன்று பார்க்கப்பட்டது.
4. ↑  Guha 2015, p. 32
5. ↑  03. Putlibai
**புனலூர் சட்டமன்றத் தொகுதி** கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது கொல்லம் மாவட்டத்தில் உள்ள 11 சட்டமன்றத் தொகுதிகளில் இதுவும் ஒன்றாகும் .

அமைப்பு
-------

சட்டசபை தொகுதியின் மறுசீரமைப்பின் போது புனலூர் சட்டசபை தொகுதியில் புனலூர் நகராட்சி உட்பட புனலூர் தாலுகாவில் உள்ள 7 பாஞ்சாயத்துகளை உள்ளடக்கியதாக மாற்றப்பட்டது. அன்சல், ஆரியங்காவு, எடமுலக்கல், ஈரூர், கரவலூர், குளத்துப்புழை மற்றும் தென்மலை.

தேர்தல் வரலாறு
--------------

### திருவிதாங்கூர்-கொச்சின் சட்டமன்றத் தேர்தல்கள்

சட்டமன்ற உறுப்பினர்கள்
----------------------

தேர்தல் முடிவுகள்
-----------------

### சட்டப் பேரவைத் தேர்தல் 2021

### சட்டப் பேரவைத் தேர்தல் 2016

மேற்கோள்கள்
-----------

 

1. ↑  "CONSTITUENCIES IN KERALA". Kerala Assembly. 2018-04-18 அன்று பார்க்கப்பட்டது.
2. ↑  "ASSEMBLY CONSTITUENCIES AND THEIR EXTENT – Kerala" (PDF). Kerala Assembly. 2018-04-18 அன்று பார்க்கப்பட்டது.
3. ↑  "Constituencies – Kollam District". Chief Electoral Officer – Kerala. 2018-04-18 அன்று பார்க்கப்பட்டது.
***முற்றுகை*** *(Mutrugai)* 1993 ஆம் ஆண்டு வெளியான ஓர் இந்திய தமிழ் அதிரடித் திரைப்படமாகும். இப்படத்தில், அருண்பாண்டியன், பானுப்ரியா, ரஞ்சிதா, கீதா, ஆர். பி. விஸ்வம், வெண்ணீறாடை மூர்த்தி, காந்திமதி, சார்லி, பாண்டு,  விஜய கிருஷ்ணராஜ், சேது விநாயகம் மற்றும் பலர் நடித்துள்ளனர். சித்தார்த்தா இசை அமைத்து, 14 ஜனவரி 1993 ஆம் தேதி இப்படம் வெளிவந்தது. பின்னர், இந்தி மொழியில் *ஜன்தா கி அதலாத்* என்ற பெயரில் மறு ஆக்கம் செய்யப்பட்டது.

நடிகர்கள்
---------

* அருண்பாண்டியன் - பாலா
* பானுப்ரியா - பவானி
* ரஞ்சிதா - கௌரி
* கீதா - சாரதா
* ஆர். பி. விஸ்வம் - மாசிலாமணி
* வெண்ணீறாடை மூர்த்தி
* காந்திமதி
* சார்லி - மணி
* பாண்டு - பாண்டுரங்கன்
* விஜய கிருஷ்ணராஜ் - மாவட்ட ஆட்சியர்
* சேது விநாயகம் - டி. ஐ. ஜி
* சாமிக்கண்ணு
* இடிச்சபுளி செல்வராஜ் - வடிவேலு

கதைச்சுருக்கம்
--------------

கடந்த காலத்தில், 16 நபர்களை உயிருடன் எரித்த குற்றவாளி பாலகிருஷ்ணன் ( சி.அருண் பாண்டியன் ) தப்பிக்கும் காட்சியிலிந்து படம் தொடங்குகிறது. டி.எஸ்.பி பவானி ( பானுப்ரியா ) அவனை பிடிக்க விரும்பும் அதே வேளையில், அவனை கொலை செய்ய வேண்டும் என்று மசிலிமணி (ஆர்.பி.விஸ்) விரும்புகிறார். ஒரு கிராம விழாவில் பாலா மாசிலாமணியை கொல்ல முயற்சிக்கிறான். முயற்சி தோல்வியில் முடிகிறது. எனவே பாலா கிராமத்திற்கு திரும்ப, கிராமவாசிகள் அவனை ஆதரித்து, காப்பாற்ற முயற்சி செய்கிறார்கள். இதற்கிடையில், போலீசார் குற்றவாளியை பிடிக்க கிராமத்தைச் சுற்றி வளைத்தனர்.

கடந்த காலத்தில், பாலாவிற்கும் மாசிலாமணிக்கும் இடையே நடந்த சம்பவங்களையும், பகை எவ்வாறு இருவருக்கிடையே உண்டானது என்பதையும் மாசிலிமணியின் மனைவியான சாரதா (கீதா) பவானியிடம் வெளிப்படுத்துகிறாள். பாலா மாசிலாமணியை கொல்ல வேண்டும் என்று உறுதியாக இருக்கும் போது, மாசிலாமணிக்கு என்னவானது? பாலா விடுதலை செய்யப்பட்டானா? போன்ற கேள்விகளுக்கு விடைக் காணுதலே மீதிக் கதையாகும்.

இசை
---

சித்தார்தா இப்படத்திற்கு இசை அமைத்தார், இப்படத்தில் உள்ள 7 பாடல்களையும் எழுதியவர் ஆபாவாணன் ஆவார்.

| ட்ராக் | பாடல் | காலம் |
| --- | --- | --- |
| 1 | "ஆத்து குள்ள" | 4:50 |
| 2 | "பரிசம் பொடா வரலமா" | 5:00 |
| 3 | "கூத்து" | 4:34 |
| 4 | "கன்னி மயில்" (1) | 0:54 |
| 5 | "கன்னி மயில்" (2) | 1:35 |
| 6 | ஆறும் இல்லை நீரும் இல்லை | 0:42 |
| 7 | நீரோடும் | 2:08 |

விமர்சனம்
---------

இத்திரைப்படம் "ஒரு சராசரி பொழுதுபோக்குப் படம்" என்று விமர்சிக்கப்பட்டது.

மேற்கோள்கள்
-----------

1. ↑  "spicyonion.com".
2. ↑  "www.cinesouth.com". Archived from the original on 2012-10-03. 2019-02-05 அன்று பார்க்கப்பட்டது.CS1 maint: unfit url (link)
3. ↑  "www.jointscene.com". Archived from the original on 2012-01-02. 2019-02-05 அன்று பார்க்கப்பட்டது.CS1 maint: unfit url (link)
4. ↑  Malini Mannath (1993-01-17). *Average Entertainer*. p. 7.. பார்த்த நாள்: 2016-05-27.
**கனிச்சிறகன்** (*Euthalia aconthea*) வரியன் குடும்பத்தைச்சேர்ந்த நடுத்தரமான அளவிலான பட்டாம்பூச்சி. இது இந்தியாவிலும் தென்கிழக்காசியாவிலும் இருக்கிறது. பறக்கையில் இறக்கைகளை இறுக்கமாக அசைக்கும். சிலவேளை அப்படியே இறக்கையை அடிக்காமல் மிதந்து செல்லும்.

தோற்றம்
-------

ஆண் பூச்சிகள் பழுப்பாகவும் கரும்பழுப்பு நிறத்திலும் காணப்படும். முன்னிறகின் அடியில் இரு குறுக்குவெட்டுக் கோடுகள் கருப்பு நிறத்தில் இருக்கும். நடுவில் ஒரு கருப்பு வளையமும், இன்னொன்று வெளியிலும் இருக்கும். அதனையடுத்து ஒரு தட்டைவடிவ வளையமும் அவற்றினருகே மாலை போல 5 வெள்ளைப்புள்ளிகளும் காணப்படும்.

கர்நாடகாவின் பெங்களூரில் காணப்படும் பெண் கனிச்சிறகன்
பெண்பூச்சி இதையொத்து இருந்தாலும் சற்று பச்சைமிகுந்தும் அடர்த்தியில்லாத பழுப்பு நிறத்திலும் இருக்கும். பென்பூச்சிகளின் இறக்கைகளின் கீழ்ப்புறத்தில் வெண்ணிற அடையாளக்குறிகல் மங்கலாகத்தெரியும். 

நெஞ்சுப்பகுதி திடமாகவும் விரிந்தும் இருக்கும். நீர்மமுறிஞ்சும் குழாய் வெளிர்பச்சையில் இருக்கும். இறக்கைகளின் விரிநிலையில் 68-70 மிமீ வரை இருக்கும்.

நடத்தை
------

வேகமாகவும் தரையை ஒட்டியும் பறக்கும். இறக்கையை அதிகமாக அடிக்காமல் மிதந்து செல்லும். ஆண்டு முழுவதும் காணப்படும். சிறகைவிரித்து வெயில்காயும். கம்பளிப்புழுக்கள் மாந்தோப்புகளில் காணப்படும். மலர்த்தேனைக் காட்டிலும் அழுகிய பழஙச்சாறை விரும்புவதால் இப்பெயர்பெற்றது.

வாழிடம்
-------

தென்னிந்தியா முழுக்கவும், பாலை, இமயமலையின் உயரப்பகுதிகள் நீங்கலாக பிற பகுதிகளிலும், தொடர்ந்து மியன்மர், சுமாத்திரா வரை காணப்படுகின்றன.

வாழ்க்கைப்பருவங்கள்
-------------------

கூட்டுப்புழு பச்சையாகவும் நாற்கோணவடிவாகவும் இருக்கும். பெரும்பாலும் மாவிலைகளில் இருக்கும்.

* முட்டைமுட்டை
* கம்பளிப்புழுகம்பளிப்புழு
* கம்பளிப்புழுகம்பளிப்புழு
* கம்பளிப்புழுகம்பளிப்புழு
* கூட்டுப்புழுகூட்டுப்புழு
* பச்சை உறிஞ்சான்பச்சை உறிஞ்சான்
* வண்ணத்துப்பூச்சிவண்ணத்துப்பூச்சி
* பெண்பூச்சிபெண்பூச்சி

கம்பளிப்புழு உணவு
-----------------

கம்பளிப்புழுக்கள் முந்திரி, மா, பிராய மரங்களில் (*Streblus asper*) வாழும்.

இவற்றையும் பார்க்கவும்
----------------------

* வரியன்கள்
* தமிழ்நாட்டில் காணப்படும் பட்டாம்பூச்சிகளின் பட்டியல்

குறிப்புகளும் மேற்கோள்களும்
---------------------------

விக்கிமீடியா பொதுவகத்தில்,  
 ***Euthalia aconthea***   
என்பதின் ஊடகங்கள் உள்ளன. 


1. ↑  AMHN (4)xiv p. 357
2. ↑  Bingham, C. T. (1905) Fauna of British India. Butterflies. Vol 1.

* முனைவர் பானுமதி (2015). *வண்ணத்துப்பூச்சிகள்: அறிமுகக் கையேடு*. சென்னை: கிரியா. பன்னாட்டுத் தரப்புத்தக எண்:9789382394136.
கணிதத்தில், **முற்றொருமை உறுப்பு** (*Identity element*) என்பது ஒரு கணத்தில், அக்கணத்தின் மீது வரையறுக்கப்பட்ட ஈருறுப்புச் செயலியைப் பொறுத்து அமையும் ஒரு சிறப்பு உறுப்பாகும். கணத்தின் மற்ற உறுப்புகளோடு முற்றொருமை உறுப்பை ஈருறுப்புச் செயலுக்குட்படுத்தும் போது அந்த உறுப்புகளில் எந்தவித மாற்றமும் ஏற்படாது. குலங்கள் மற்றும் குலமன்கள் சம்பந்தப்பட்ட கருத்துருக்களில் முற்றொருமை உறுப்பு பயன்படுத்தப்படுகிறது. முற்றொருமை உறுப்பைச் சுருக்கமாக முற்றொருமை என்றும் கூறலாம். முற்றொருமை உறுப்பு, *ஒற்றொருமை* அல்லது *சமனி உறுப்பு* அல்லது *சமனி* எனவும் அழைக்கப்படும்.

வரையறை
------

**(*S*,\*)** என்பது, கணம் *S* ம் அதில் வரையறுக்கப்பட்ட ஈருறுப்புச் செயலி **\*** ம் சேர்ந்த குலமன் என்க.

*S* ன் ஒரு உறுப்பு ***e*** ஆனது *S* லுள்ள ஏதேனும் ஒரு உறுப்பு *a*க்கு

***e* \* *a* = *a*** எனில், ***e*** இடது முற்றொருமை எனவும்,

***a* \* *e* = *a*** எனில் ***e*** வலது முற்றொருமை எனவும் அழைக்கப்படுகிறது.

*e* இடது மற்றும் வலது முற்றொருமை இரண்டுமாக இருந்தால் அது இருபக்க முற்றொருமை அல்லது முற்றொருமை என அழைக்கப்படுகிறது.

கூட்டல் செயலைப் பொறுத்த முற்றொருமை, கூட்டல் முற்றொருமை (பெரும்பாலும் 0 எனக் குறிக்கப்படும்) எனவும் பெருக்கல் செயலைப் பொறுத்த முற்றொருமை, பெருக்கல் முற்றொருமை (பெரும்பாலும் 1 எனக் குறிக்கப்படும்) எனவும் அழைக்கப்படுகின்றன. வளையங்கள் போன்ற இரு ஈருறுப்புச் செயலிகளையும் கொண்ட கணங்களுக்கு இந்த இரு முற்றொருமைகளை வேறுபடுத்திக் காட்டுவதற்காகப், பெருக்கல் முற்றொருமை பலநேரங்களில் *அலகு* என்று அழைக்கப்படுகிறது. ஆனால் வளையத்தில் சில சமயங்களில் அலகு என்பது நேர்மாறு உடைய உறுப்பைக் குறிப்பதற்கும் பயன்படுத்தப்படுவதையும் கருத்தில் கொள்ள வேண்டும்.

எடுத்துக்காட்டுகள்
------------------

| கணம் | செயலி | முற்றொருமை |
| --- | --- | --- |
| மெய்யெண்கள் | + (கூட்டல்) | 0 |
| மெய்யெண்கள் | · (பெருக்கல்) | 1 |
| மெய்யெண்கள் | *ab* (அடுக்கேற்றம்) | 1 (வலது முற்றொருமை மட்டும்) |
| நேர்மமுழு எண்கள் | மீச்சிறு பொது மடங்கு | 1 |
| எதிரிலா முழு எண்கள் | மீப்பெரு பொது வகுத்தி | 0 (மீப்பெரு பொது வகுத்தியின் பெரும்பான்மை வரையறைப்படி) |
| *m* x *n* அணி | + (கூட்டல்) | பூச்சிய அணி |
| *n* x *n* சதுர அணிகள் | · (பெருக்கல்) | *I**n* (முற்றொருமை அணி) |
| கணம் *M* லிருந்து *M* க்கு வரையறுக்கப்பட்ட அனைத்து சார்புகள் | ∘ (சார்புகளின் தொகுப்பு) | முற்றொருமைச் சார்பு |
| கணம் *M* லிருந்து *M* க்கு வரையறுக்கப்பட்ட அனைத்து சார்புகள் | \* (சுருளல்) | δ (டிரக் டெல்ட்டா) |
| நீட்டிக்கப்பட்ட மெய்யெண்கள் | சிறுமம்/தாழ்மம் | +∞ |
| நீட்டிக்கப்பட்ட மெய்யெண்கள் | பெருமம்/மேன்மம் | −∞ |
| *M* என்ற கணத்தின் அனைத்து உட்கணங்கள் | ∩ (வெட்டு) | *M* |
| கணம் | ∪ (ஒன்றிப்பு) | { } (வெற்றுக் கணம்) |
| பூலியன் தர்க்கம் | ∧ - மற்றும் (தர்க்கம்) | ⊤ (மெய்) |
| பூலியன் தர்க்கம் | ∨ - அல்லது (தர்க்கம்) | F (தவறு) |
**பஸ்தி மகோற்சவம்** என்பது இந்தியாவின் உத்தரபிரதேச மாநிலம் பஸ்தியில் ஆண்டுதோறும் நடைபெறும் கலாச்சாரத் திருவிழாவாகும். இது ஒவ்வொரு ஆண்டும் ஜனவரி-பிப்ரவரி மாதங்களில் நடைபெறும். இந்த பஸ்தி பெருவிழா மாவட்ட நிர்வாகத்தால் ஏற்பாடு செய்யப்படுகிறது.

வரலாறு
------

பஸ்தி மகோற்சவம் எனும் இக்கலாச்சாரப் பெருவிழாமுதன்முதலில் 2019 ஆம் ஆண்டு ஏற்பாடு செய்யப்பட்டு பின்னர் ஒவ்வொரு ஆண்டும் ஜனவரி-பிப்ரவரி மாதங்களில் நடத்தப்படுகிறது.

### 2021

2021 ஆம் ஆண்டுக்கான பஸ்தி மகோற்சவம், பிப்ரவரி 19 முதல் 21 வரை நடைபெற்றது. இப்பெரு விழாவை பாஜக உத்தரப் பிரதேச மாநிலத் தலைவர் சுதந்திர தேவ் சிங் நிகழ்த்தினார். 20ம் தேதி லோக்சபா சபாநாயகர் ஓம் பிர்லா சிறப்பு விருந்தினராக கலந்து கொண்டார். நடிகர் மற்றும் அரசியல்வாதியான ரவி கிஷன், பாடகர் மனோஜ் திவாரி, ஹிமான்ஷு சக்சேனா, கவிஞர் அனாமிகா அம்பர், சுனில் ஜோகி மற்றும் நகைச்சுவை நடிகர் சுனில் பால் ஆகியோர் மஹோத்சவ் நிகழ்ச்சியில் பங்கேற்றனர். அனைத்து நிகழ்ச்சிகளும் அடல் பிஹாரி வாஜ்பாய் ஆடிட்டோரியத்தில் ஏற்பாடு செய்யப்பட்டு நடைபெற்றது.   

### 2020

2020 ஆம் ஆண்டுக்கான பஸ்தி மகோற்சவம் ஜனவரி 28 தொடங்கி, பிப்ரவரி 1 வரை நடைபெற்றது. , விழாவை உத்தரப் பிரதேச சட்டப்பேரவைத் தலைவர் ஹிருதய் நாராயண் தீட்சித் கடந்த 28ஆம் தேதி தொடங்கி வைத்தார்.  அனுப் ஜலோட்டா, மைதிலி தாக்கூர், பிரிஜேஷ் சாண்டில்யா, பெனாஸ் மசானி மற்றும் குமார் விஸ்வாஸ் போன்ற பல்வேறு கலைஞர்கள் இந்த மகோற்சவத்தில் பங்கிபெற்றனர்.   நிகழ்ச்சி நடைபெற்ற இடம் கடேஷ்வர் பூர், பஸ்தியில் உள்ள அரசு இடைக் கல்லூரியாகும். 

### 2019

2019 ஆம் ஆண்டுக்கான ஜனவரி 28 தொடங்கி 1 பிப்ரவரி 2019 வரை நடைபெற்றது.  நிகழ்ச்சி நடைபெற்ற இடம் அரசு இடைக் கல்லூரி, கடேஷ்வர் பூர், பஸ்தி.

மேலும் பார்க்க
--------------

* மகர் மஹோத்சவ்
* கோரக்பூர் மகோற்சவம்

குறிப்புகள்
-----------

1. ↑  "Veteran Artist will perform in Basti Mahotsav". *Amar Ujala*.
2. ↑  "Basti Mahotsav Schedule". *Bhartiya Basti Portal*. 2021-02-20 அன்று மூலம் பரணிடப்பட்டது. 2023-02-20 அன்று பார்க்கப்பட்டது.
3. ↑  "BJP State President Swatantra Dev Singh to visit Basti Mahotsav". *Amar Ujala*.
4. ↑  "बस्ती महोत्सव 28 से, कला-संस्‍कृति का होगा संगम". *Hindustan*.
5. ↑  Pioneer, The. "Assembly Speaker to kick-off Basti Mahotsav today". *The Pioneer*.
6. ↑  "28 जनवरी से 1 फरवरी तक होगा बस्ती महोत्सव, कुमार विश्वास, अनूप जलोटा और मैथिली के गीतों से सजेगी महफिल". *Patrika News*.
7. ↑  "बस्ती महोत्सव में हुनर दिखा सकते हैं स्थानीय युवा, 28 जनवरी से एक फरवरी तक होगा आयोजन". *Amar Ujala*.
8. ↑  "बस्ती महोत्सव आज से, सजा जीआइसी मैदान". *Dainik Jagran*.
9. ↑  "बस्ती महोत्सव का भव्य आगाज 28 जनवरी से". *Hindustan*.
**ஆணியல் பெண்** (Tomboy) என்பது ஒரு ஆணின் இயல்பான குணியியல்புகள் இருப்பதாகக் காணப்படும் அல்லது வெளிக்காட்டும் பெண்களை குறிக்கும். குறிப்பாக இந்த ஆணியல் பெண்களிடன் உடை, நடை, அலங்காரம் ஆண்களைப் போன்றே இருக்கும். சிலரது குரலும் ஆண் தன்மையுடைவையாகவும் காணப்படுகின்றன.

ஒரு "ஆணியல் பெண்" எப்போதும் ஒரு ஆணை பார்த்து சலனப் படுபவராக இருக்க மாட்டார். ஆண்களை "அடே நண்பா" என்று அழைத்து தானும் ஒன்றாக ஆண்களுடன் இணைந்து விளையாட்டு முதல் அனைத்து செயல்பாடுகளிலும் இணைந்து பங்குபற்றுவோர்களாகக் காணப்படுவார். இதையறியாத ஆண்கள் அவர்களை சாதாரணப் பெண்களாக நினைத்து பழக முற்படுகையில் சிக்கல் உருவாகின்றது. அவ்வாறான நிலையில் ஆண்களுடன் உறவு நிலையை விரும்பாத ஆணியல் பெண்கள் ஒதுங்கிக்கொள்வதனையும் காணக்கூடியதாக உள்ளது.

சொல் விளக்கம்
-------------

ஆங்கிலத்தில் பேச்சு வழக்கில் ஒரு சொல் ("Tomboy" ) இருப்பினும், ஆங்கில அகராதிகளில் வேறு விளக்கம் ("A boyish girl") கொடுக்கப்பட்டுள்ளது.

இல்லறவாழ்வு
-----------

இவ்வாறான பெண்கள் ஆண்களுடனான இல்லற வாழ்வை விரும்புவதில்லை. இலங்கை, இந்தியா உட்பட பல நாடுகளில் இவ்வாறானவர்களின் இயல்பு தன்மை காணப்படாததால் அல்லது புறக்கணிக்கப்படுவதால் ஆண்களுடன் ஏற்படுத்திவைக்கும் இல்லற வாழ்வில் சிக்கல்களும் தோன்றுகின்றன. சில மேற்கத்தைய நாடுகளில் இவ்வாறானவர்களில் குணயியல்புகள் பரீசிலிக்கப் பட்டு இவர்களையும் சமூகத்தில் சமமானவர்களாக மதித்து, அவர்களின் விருப்புக்கமைய உறவு வைத்துக்கொள்ளும் இன்னொரு பெண்ணுடனான உறவை மனிதநேய அடிப்படையில் ஏற்றுக்கொள்ளப் படுகின்றன. இவ்வாறு ஏற்றுக்கொள்ளும் நிலையிலேயே திருமணங்களும் தற்காலத்தில் நடைபெற்று வருகின்றன.

நாடுகளில் ஏற்புநிலை
-------------------

ஐக்கிய நாடுகள் சட்டத்திலும் இவர்களுக்கான அங்கீகாரம் உள்ளது. குறிப்பிட்ட சில நாடுகளில் இவ்வாறான ஆணியல் பெண்களின் உறவு வாழ்க்கை முறை சட்டவிரோதமாக பார்க்கப்படுவதால், அவர்கள் தமது கோரிக்கையை ஐக்கிய நாடுகள் ஆணையத்தில் அதற்கான பிரிவில் முறையிடுவதன் ஊடாக, கோரிக்கைகள் பரிசீலனைக்கு ஏற்றுக்கொள்ளப்படுகின்றன.

தொலைக்காட்சியில்
----------------

ஜீ தமிழ் தொலைக்காட்சியில் ஒளிபரப்பாகும் சத்யா என்ற தொடர் ஆணியல் பெண்ணின் வாழ்வை மையமாகக் கொண்டு எடுக்கப்பட்ட முதல் தமிழ்த் தொடர் ஆகும்.

மேற்கோள்கள்
-----------

1. ↑
**மசாலா திரைப்படம்** (Masala film) என்பது இந்தியத் திரைப்படத்துறையில் ஏற்பட்டிருக்கும் திரைப்பட வகையே மசாலாப்படமாகும். மசாலாப்படமானது காதல், நாடகம், பாட்டு, நடனம், நகைச்சுவை , சண்டைக்காட்சிகள் போன்ற பல ரசனைக் கலவைகளினால் ஏற்படும் திரைப்படங்களைப் பெரும்பாலானோர் அழைப்பர்.

மசாலாக்கலவைகள் பெரும்பாலும் தமிழ் மற்றும் தெலுங்கு ஆகிய மொழிப்படங்களில் எடுக்கப்படுவது அதிகமாகக் காணப்படுகின்றது. இத்தகு மசாலாப்படங்கள் ஹிந்தி, மலையாளம் போன்ற மொழிகளில் சில திரைப்படங்களிலும் காணலாம். மேலும் இன்றைய இந்தியத் திரைப்படத்துறையில் பலதரப்பட்ட மக்களாலும் வரவேற்புக்குள்ளான திரைப்படவகை மசாலாப்பட வகையாகும். அனைத்து மக்களையும் கவரும் வகையில் அமையப்பெற்றிருக்கும் இத்திரைப்படவகையில் வெளிவரும் திரைப்படங்கள் பிரமாண்ட வசூல் சாதனையைப் பெறுவதும் குறிப்பிடத்தக்கது.

வரலாறு
------

மசாலா திரைப்படம் 1970 களின் முற்பகுதியில் திரைப்பட தயாரிப்பாளர் நசீர் உசேன், திரைக்கதை எழுத்தாளர் சலீம்-ஜாவேத் ஆகியோருடன் சலீம் கான் மற்றும் ஜாவேத் அக்தர் ஆகியோ ருடன் இணைத்து 1973 ஆம் ஆண்டு யாதோன் கி பாராத் என்ற முதல் மசாலா திரைப்படம் தயாரிக்கப்பட்து.

மேற்கோள்கள்
-----------

1. ↑  Tejaswini Gantiv (2004). *Bollywood: a guidebook to popular Hindi cinema*. Psychology Press. பக். 139. பன்னாட்டுத் தரப்புத்தக எண்:978-0-415-28854-5.. பார்த்த நாள்: 26 April 2011.
2. ↑  Nelmes, Jill. *An introduction to film studies*. p. 367.
3. ↑  "How film-maker Nasir Husain started the trend for Bollywood masala films" (in en). *ஹிந்துஸ்தான் டைம்ஸ்*. 30 March 2017. .

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
**ஆனூர் அஸ்திரபுரீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் ஆனூர் என்னுமிடத்தில் அமைந்துள்ளது. பாலாற்றின் கரையில் அமைந்துள்ள இவ்வூர் கல்வெட்டுகளில் அன்னியூர், ஆனியூர், ஆதியூர் என்று பலவாறாக அழைக்கப்படுகின்றன. கடல் மட்டத்திலிருந்து சுமார் 51 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°34'59.2"N, 79°58'22.7"E (அதாவது, 12.583113°N, 79.972977°E) ஆகும்.

இறைவன், இறைவி
-------------

இக்கோயிலின் மூலவராக அஸ்திரபுரீசுவரர் உள்ளார். இறைவி சௌந்தரவல்லி ஆவார். அர்ச்சுனர் சிவ அஸ்திரம் பெறுவதற்காக பல இடங்களில் தவமிருந்தார். அவ்விடங்களில் இத்தலமும் ஒன்றாகக் கருதப்படுகிறது. இவ்வூரில் அருகே உள்ள மலையை அஸ்திர மலை என்றழைக்கின்றனர். அர்ச்சுனனுக்கு அஸ்திரம் தந்த ஊர் என்பதால் இங்குள்ள இறைவன் அஸ்திரபுரீசுவரர் என்றழைக்கப்படுகிறார். இக்கோயிலில் பிரதோஷம், சிவராத்திரி உள்ளிட்ட விழாக்கள் கொண்டாடப்படுகின்றன.

அமைப்பு
-------

கிழக்கு நோக்கி அமைந்துள்ள இக்கோயிலின் முன்பாக குளம் உள்ளது. கோயிலில் பலி பீடமும், நந்தியும் காணப்படுகின்றன. தேவகோஷ்டத்தில் தட்சிணாமூர்த்தி, பிரம்மா, துர்க்கை ஆகியோர் உள்ளனர். வடக்குத் திருச்சுற்றில் சண்டிகேசுவரர் உள்ளார். கோயிலின் சுவரில் விநாயகர், ஜேஷ்டாதேவி சிற்பங்களைக் காணமுடிகிறது.

வரலாறு
------

ஜெயங்கொண்ட சோழ மண்டலத்தில் களத்தூர் கோட்டத்தில் களத்தூர் நாட்டில் ஆனூர் ஆகிய சத்தியாசிரிய குல கால சதுர்வேதி மங்கலம் என்று பெயர் பெற்று இவ்வூர் திகழ்ந்துள்ளது. இங்கிருந்த வேத பாட சாலையில் பயின்ற மாணவர்கள் வேதங்களில் தேர்ச்சி பெற்றிருந்தனர். சிவன் கோயில் திருவம்பங்காட்டு மகாதேவர் என்றும், பெருமாள் கோயில் சித்திரமேழி விண்ணகர் என்றும் அழைக்கப்பட்டது. கம்ப வர்ம பல்லவன், பராந்தக சோழன், ராஜராஜ சோழன், குலோத்துங்க சோழன், மூன்றாம் ராஜராஜ சோழன் ஆகியோர் இத்தல இறைவனைப் போற்றி வழிபாட்டிற்காக கொடை அளித்த செய்திகளைக் கூறுகின்றன.

மேற்கோள்கள்
-----------

1. 1 2 3 4  அருள்மிகு அஸ்திரபுரீஸ்வரர் திருக்கோயில், தினமலர் கோயில்கள்
**ஆணழகன் *(Aanazhagan)*** 1995 ஆம் வெளிவந்த தமிழ் மொழித் திரைப்படமாகும். தியாகராஜன் இயக்க, பிரசாந்த், சுநேஹா, மணிவண்ணன், கே.ஆர். விஜயா, வடிவேலு மற்றும் பலர் நடித்துள்ளனர். *சித்ரம் பலேரே விசித்ரம்* என்ற தெலுங்குத் திரைப்படத்தைத் தழுவி எடுக்கப்பட்ட படமாகும்.

இந்த படம் பாக்ஸ் ஆபிஸில் ஒரு சூப்பர் ஹிட் படமாக அமைந்தது.

கதைச்சுருக்கம்
--------------

ராஜா ( பிரசாந்த் ), சுதாகர் ( சார்லி ), ராகவா ( சின்னி ஜெயந்த் ), மருது ( வடிவேலு ) ஆகிய நால்வரும் நல்ல நண்பர்கள். இவர்கள் குடியிருக்கும் வீட்டிலிருந்து துரத்தப்படுவதால், வாடகைக்கு புதிய வீடு தேடி அலைகிறார்கள். இவர்கள் பிரம்மச்சாரிகள் என்பதால், வாடகைக்கு வீடு கொடுக்க அனைவரும் தயங்கினர். கே. ஆர். விஜயா வீட்டில் வாடகைக்கு இடம் இருப்பது தெரியவந்தது. ஆனால் அவர் ஒரு குடும்பத்திற்கு மாட்டும் தான் வாடகைக்கு வீடு கொடுப்பார் என்பதால், இந்த நான்கு நண்பர்களும் ஒரே குடும்பத்தை தேர்ந்த நபர்கள் போல் வேடம் பூணுகிறார்கள். அதில் ராஜா, லட்சுமி என்ற பெயருடன் பெண் வேடமிட்டு சார்லியின் மனைவியை போல் நடிக்கிறான். அந்த வீட்டு எஜமானியின் மகளான ப்ரியாவை ராஜா விரும்புகிறான். அவ்வாறாக ஒரு சமயத்தில், லட்சுமி கர்ப்பமாக இருப்பதாக அந்த எஜமானியிடம் பொய் சொல்கிறார்கள். அதனால், பெண் வேடத்தில் இருக்கும் லட்சுமிக்கு வளைகாப்பு விழாவை நடத்துகிறார் அந்த எஜமானி. பின்னர், கர்ப்பமாக இருக்கும் லட்சுமி, மருத்துவ பரிசோதனைக்கு அழைத்துச் செல்லப்படுகிறாள். ராஜாவின் ஆள் மாறாட்டம் என்னவானது? எஜமானி கண்டுபிடித்தாரா? ராஜா ப்ரியாவை திருமணம் செய்தானா? போன்ற கேள்விகளுக்கு விடை காணுதலே மீதிக் கதையாகும்.

நடிகர்கள்
---------

* பிரசாந்த் - ராஜா (லட்சுமி)
* சுநேஹா (அறிமுகம்) - ப்ரியா
* வடிவேலு - மருது
* சார்லி - சுதாகர்
* சின்னி ஜெயந்த் - ராகவா
* கே. ஆர். விஜயா
* வைஷ்ணவி
* மணிவண்ணன்
* ஒரு விரல் கிருஷ்ணா ராவ்
* லூசு மோகன்
* தாமு
* பயில்வான் ரங்கநாதன்
* வெண்ணிறாடை மூர்த்தி
* காந்திமதி
* குமரிமுத்து
* வி. கே. ராமசாமி
* டெல்லி கணேஷ்

தயாரிப்பு
---------

நடிகர் பிரசாந்த் இந்த படத்தின் தயாரிப்பிலும் ஈடுபட்டிருந்தார் என்பது குறிப்பிடத்தக்கது.

1995 இல் புதிதாக உருவாக்கப்பட்ட ஜே.ஜே. ஸ்டுடியோஸில் உருவாக்கப்பட்ட முதல் படம் ஆணழகன் ஆகும்.

இசை / பாடல்கள்
--------------

இப்படத்திற்கு இளையராஜா இசை அமைத்தார். இதில் உள்ள 8 பாடல்களுக்கும் வாலி வரிகள் எழுதினார்.

| ட்ராக் | பாடல் | பாடகர்(கள்) |
| --- | --- | --- |
| 1 | ஆச்சா பாச்சா | மனோ , சித்ரா |
| 2 | அருள் கண் பார்வை | சித்ரா |
| 3 | ஏலே மச்சி | மனோ , சித்ரா |
| 4 | கண்ணே இன்று | மனோ , சுவர்ணலதா |
| 5 | கொஞ்சும் புறா | மனோ , எஸ். ஜானகி |
| 6 | நில்லாத வெண்ணிலா | இளையராஜா , சுவர்ணலதா |
| 7 | பூச்சூடும் | உமா ரமணன், சுவர்ணலதா  |
| 8 | வீட்டை விட்டு துரத்தி | மனோ |

மேற்கோள்கள்
-----------




1. ↑  "Filmography of Aanazhagan". Cinesouth.com. 2012-04-24 அன்று மூலம் பரணிடப்பட்டது. 2012-07-06 அன்று பார்க்கப்பட்டது.
2. ↑  "Vikram in 'Kanthaswamy' - Kamal Haasan to Vikram: Actors who aced the lady avatar".
3. ↑  "The Hindu : Young and mature at once". *web.archive.org*. 2003-07-04. 2003-07-04 அன்று மூலம் பரணிடப்பட்டது. 2022-09-03 அன்று பார்க்கப்பட்டது.
4. ↑  Sandya Sitaraman (22 Mar 1995). "*Tamil Movie News--Tamil New Year edition*". soc.culture.tamil. (Web link). Retrieved on 7 August 2012.
**ஆனேகல்** (*Anekal*) என்பது பெங்களூரு நகர மாவட்டத்தின் ஒரு முக்கிய நகரம் மற்றும் வட்டத் தலைநகரம் ஆகும். இது பெங்களூர் புறநகரில் உள்ள ஒரு முக்கிய நகரமாகும். ஆனேகல் தோராயமாக பெங்களூரு மையத்திலிருந்து 36 கிமீ தொலைவிலும், ஓசூர் மற்றும் எலக்ட்ரானிக் சிட்டியிலிருந்து 15 கி.மீ. தொலைவிலும் உள்ளது. பெங்களூரின் சில்க் போர்டில் இருந்து ஆனேக்கல் வரையிலான விரைவுச் சாலைகள் தேசிய நெடுஞ்சாலை மற்றும் மாநில செடுஞ்சாலை வழியாக செல்கிறது. இதனால் ஆனேகல் சிறந்த அணுக்ககத்தைக் கொண்டுள்ளது. இந்த நகரம் பெங்களூர் பெருநகரப் பகுதியின் தெற்குப் பகுதியில் அமைந்துள்ளது. ஆனேகல் கரகம் மற்றும் தசரா விழாக்களுக்கு பெயர் பெற்றது.

இன்ஃபோசிஸ், பயோகான், விப்ரோ, எச்.சி.எல், டி.சி.எஸ், எக்சன்சா போன்ற முதன்மையான பெரு நிறுவனங்கள் அனைத்தும் ஆனேகல் வட்டத்தில் அமைந்துள்ளன.

2011 ஆம் ஆண்டிலிருந்து மக்கள் தொகை கிட்டத்தட்ட இரு மடங்காக அதிகரித்துள்ளது.

நிலவியல்
--------

ஆனேக்கல் 12°42′N 77°42′E﻿ / ﻿12.7°N 77.7°E﻿ / 12.7; 77.7. இல் அமைந்துள்ளது. இது சராசரி கடல் மட்டத்தில் இருந்து சுமார் 915 மீட்டர் (3001 அடி) உயரத்தில் அமைந்துள்ளது.

மக்கள்தொகையியல்
---------------

 கம்பட விநாயகர் கோவில்
2011 இந்திய மக்கள் தொகைக் கணக்கெடுப்பின்படி, ஆனேக்கல் மக்கள் தொகையானது 44,260 ஆகும். இதில் ஆண்கள் 52 விழுக்காடு, பெண்கள் 48 விழுக்காடும் உள்ளனர். ஆனேகல்லின் அதிகாரப்பூர்வ மொழியும், பரவலாக பேசப்படும் மொழியிம் கன்னடம் ஆகும். ஆனேகல்லின் சராசரி கல்வியறிவு விகிதம் 67 விழுக்காடாக உள்ளது. இது தேசிய சராசரியான 59.5 விழுக்கட்டை விட கூடுதலாகும். ஆனேகல்லின் மக்களில் 56 விழுக்காடு ஆண்களும் 44 விழுக்காடு பெண்களும் கல்வியறிவு பெற்றுள்ளனர். மக்கள் தொகையில் 12 விழுக்காட்டினர் 6 வயதுக்குட்பட்டவர்கள். கன்னடத்தில் ஆனேகல் என்றால் 'யானைப் பாறை' என்று பொருளாகும்.

மேற்கோள்கள்
-----------

1. ↑  Falling Rain Genomics, Inc - Anekal
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.

வெளி இணைப்புகள்
---------------

* Website
**ஆனேகுந்தி இராச்சியம்** (*Anegundi Raj*) என்பது பெல்லாரி மாவட்டத்திலிருந்த அன்றைய பிரிட்டிசு இராச்சியத்தின் மிக முக்கியமான ஆட்சிப்பகுதிகளில் ஒன்றாகும். இது இந்திய மாநிலமான கர்நாடகாவின் கொப்பள் மாவட்டத்தில் கங்காவதி வட்டத்தில் உள்ளது. சந்திரகிரியில் புகழ்பெற்ற விஜயநகரப் பேரரசின் வீழ்ச்சிக்குப் பிறகு, கடைசி பேரரசர் மூன்றாம் ஸ்ரீரங்க ராயர் தனது பரம்பரை ஆதிக்கத்தின் ஒரு பகுதியை மீட்டெடுத்தார். முகலாய அரசாங்கத்திடம் இருந்து ஆனேகுந்தி, சித்ரதுர்கா, அரபனஹள்ளி ஆகியவற்றின் ஒரு பகுதியை சாகிராகத் தக்க வைத்துக் கொண்டார்.

தோற்றம்
-------

முதலில் இர்கள் அரவிடு வம்சத்தைச் சேர்ந்தவர்கள். (விஜயநகரப் பேரரசை ஆண்ட நான்காவது வம்சம்). கிருஷ்ணதேவராயரின் மகள் அலிய ராம ராயனை மணந்தார். இதனால் பேரரசு இவர்களிடம் சென்றது.

நிர்வாகம்
---------

ஆனேகுந்தியின் சாகிர்கள் 1749 வரை முகலாயப் பேரரசின் கீழும் பின்னர் 1775 வரை மராட்டியப் பேரரசின் கீழும், திப்பு சுல்தான் அப்போதைய மன்னன் திம்மப்பாவை எதிர்த்து ஆனேகுந்தி நகரத்தை எரிக்கும் வரை இவர்கள் நிலப்பகுதிகளை அனுபவித்தனர். 

திப்புவின் செயலுக்குப் பிறகு மன்னன் ஐதராபாத் நிசாமிடம் தப்பிச் சென்றார். அங்கு அவர் 1791 வரை இருந்தார். பின்னர் 1799இல் மீண்டும் தனது நிலங்களை மீண்டும் கைப்பற்றினார். பின்னர் ஆங்கிலேயர்கள் நிலத்தை நிசாமிடம் ஒப்படைத்தனர். மேலும் மன்னன் ஓய்வூதியம் பெறுபவராக மாறி ஆனேகுந்தி அரசன் என்று அழைக்கப்பட்டார்.

ஆனேகுந்தி அரசர்கள்
------------------

* 1. நான்காம் ஸ்ரீ ரங்கா (1665-1678)
* 2. வெங்கடபதி (1678-1680)
* 3. ஸ்ரீ ரங்கா (1680-1692)
* 4. வெங்கட ராயன் (1692-1706)
* 5. ஸ்ரீ ரங்க ராயன் (1706-1716)
* 6. மகாதேவராயன் (1716-1724)
* 7. ஸ்ரீ ரங்க ராயன் (1724-1729)
* 8. வெங்கட ராயன் (1729-1732)
* 9. இராமன் (1732-1739)
* 10. வெங்கடபதி ராயன் (1739-1744)
* 11. திம்மப்பா
* 12. வெங்கடபதி (1791-1793)

1802 குடியேற்றத்திற்குப் பிறகு

* 13. திருமலை ராஜா
* 14. -
* 15. திருமலை மன்னனின் பேத்தி.
* 16. திருமலை தேவன் (அவளுடைய மகன்)
* 17. வெங்கட ராம ராயன் (திருமலை தேவரின் முதல் மகன்)
* 18. கிருஷ்ணதேவராயர் (திருமலை தேவரின் இரண்டாவது மகன்)
* 19. நரசிம்ம ராஜா (திருமலை தேவரின் மூன்றாவது மகன்)

(மேலே உள்ள பட்டியலை வரலாற்றாளர் இராபர்ட் செவெல் 1883இல் கொடுத்துள்ளார்).

சான்றுகள்
---------

1. ↑   *History of Anegundi Raj in Manual Of The Bellary District by Kelsall, John*. .
2. ↑   *History of Anegundi Estate Management*. .
3. ↑   *A Sketch Of The Dynasties Of Southern India by Robert Sewell*. .
4. ↑   *genealogy of Anegundi Jagirdari by Robert Sewell*. .
**மாநிலச் சட்ட மேலவை** (இந்தி: விதான் பரிஷத்) என்பது இந்திய மாநிலங்களில் சட்டமியற்றும் சட்டமன்றங்களின் மேலவையைக் குறிப்பதாகும். இந்தியாவின் 28 மாநிலங்களில், 6 மாநிலங்களில் சட்ட மேலவை உள்ளது. அவை உத்திரப் பிரதேசம், பீகார், கர்நாடகா, மகாராஷ்டிரம், தெலங்காணா மற்றும் ஆந்திரப் பிரதேசம். தமிழ்நாடு சட்டமன்ற மேலவை 1950-86 காலகட்டத்தில் செயல்பட்டது. பின்னர் 1986இல் கலைக்கப்பட்ட இந்த அவை, 2010இல் மீண்டும் உருவாக்கத் தீர்மானம் கொண்டுவரப்பட்டது.

வரையறை
------

இந்திய அரசியலமைப்பு பிரிவு மூன்று, விதி 168 (2) ல் குறிப்பிட்டுள்ளபடி ஒரு மாநிலத்தில் இரண்டு மன்றங்கள் இருந்தால் ஒன்று சட்டமன்ற மேலவை என்றும் மற்றொன்றை சட்டமன்ற கீழவை என்றும் வழங்க வேண்டும். ஒரே மன்றம் உள்ள மாநிலங்களில் அதனைச் சட்டமன்றம் என்று அழைக்க வேண்டும் என்று குறிப்பிடப்பட்டுள்ளது.

அமைப்பு
-------

இது ஒரு நிரந்தர மன்றமாகும், ஆட்சிக் கலைப்பினால் இந்த மன்றம் கலைக்கப்படுவதில்லை. இதன் உறுப்பினர்களின் பதவிக்காலம் 6 வருடங்கள் இதல் மூன்றில் 1 பங்கு உறுப்பினர்கள் ஒவ்வொரு இரண்டு வருடத்திற்கு ஒருமுறை தேர்ந்தெடுக்கப்படுகின்றனர்.

உறுப்பினராவதற்கானத் தகுதிகள்
----------------------------

சட்ட மேலவையில் உறுப்பினாரவதற்கு ஒருவர் 30 வயது நிரம்பியிருக்க வேண்டும் மற்றும் மனவலிமை கொண்டவராகவும், எவ்வகையிலும் கடன் படாதவராக (கடனாளியாக இல்லாமல்) இருத்தல் வேண்டும். எந்த தொகுதியில் போட்டியிடுகின்றாரோ, அந்தத் தொகுதியைச் சேர்ந்தவராயிருத்தல் வேண்டும்.

உறுப்பினர்கள் எண்ணிக்கை
-----------------------

இம்மன்ற உறுப்பினர்களின் எண்ணிக்கை கீழவை சட்டமன்றங்களின் அல்லது கீழவை சட்டப் பேரவைகளில் உள்ள உறுப்பினர்களின் எண்ணிக்கையில் மூன்றில் ஒரு பங்கு எண்ணிக்கையை மிகாமல் இருக்கை இருக்கவேண்டும். இந்த எண்ணிக்கை 40-க்கு குறையாமலும் இருக்கவேண்டும்.

மேலவையின் உரிமைகள்
------------------

இந்திய மாநிலங்களவையைப் போன்று இங்கும் சட்டப் பேரவை கீழவையில் முன் மொழிந்த மசோதா, தீர்மானங்கள் மற்றும் திட்டங்களை ஆய்வுக்கு எடுத்துக்கொண்டு விவாதிக்கவும், விமர்சிக்கவும் படுகின்றன.
இரு அவைகளுக்கும் முரண்பாடு ஏற்படும் போது கீழவையின் முடிவே இறுதியானதாக ஏற்றுக்கொள்ளப்படும்.

மேற்கோள்கள்
-----------

1. ↑  நடராஜன், ஏ. எஸ் (5 வது பதிப்பு 1997). *இந்திய அரசியல் சாசனம், மூன்றாம் அத்தியாயம், மாநிலச் சட்ட மன்றம் விதி 168 (2) பொது*. இந்தியா, தமிழ்நாடு, சென்னை-14: பாலாஜி பதிப்பகம். பக். 1-467.